

**"Қазақстан Республикасының Қазақстан Республикасы мен Қырғыз Республикасының аумағында құқық қорғау және арнаулы органдар қызметкерлерінің болуы мен өзара іс-қимыл тәртібі туралы шартқа қатысушы болмау ниеті туралы" Қазақстан Республикасы Президенті Жарлығының жобасы туралы**

Қазақстан Республикасы Үкіметінің 2023 жылғы 18 сәуірдегі № 308 қаулысы

      Қазақстан Республикасының Үкіметі **ҚАУЛЫ ЕТЕДІ**:

      Қазақстан Республикасының Президентіне "Қазақстан Республикасының Қазақстан Республикасы мен Қырғыз Республикасының аумағында құқық қорғау және арнаулы органдар қызметкерлерінің болуы мен өзара іс-қимыл тәртібі туралы шартқа қатысушы болмау ниеті туралы" Қазақстан Республикасы Президенті Жарлығының жобасы қарауға енгізілсін.

|  |  |
| --- | --- |
| *Қазақстан Республикасының*  *Премьер-Министрі* | *Ә. Смайылов* |

**Қазақстан Республикасының Қазақстан Республикасы мен Қырғыз Республикасының аумағында құқық қорғау және арнаулы органдар қызметкерлерінің болуы мен өзара іс-қимыл тәртібі туралы шартқа қатысушы болмау ниеті туралы**

      "Қазақстан Республикасының халықаралық шарттары туралы" Қазақстан Республикасы Заңының 18-бабына сәйкес **ҚАУЛЫ ЕТЕМІН**:

      1. Қазақстан Республикасы Сыртқы істер министрлігі Қазақстан Республикасының 1997 жылғы 8 сәуірде Алматыда жасалған Қазақстан Республикасы мен Қырғыз Республикасының аумағында құқық қорғау және арнаулы органдар қызметкерлерінің болуы мен өзара іс-қимыл тәртібі туралы шартқа қатысушы болмау ниеті туралы Қырғыз Республикасын заңнамада белгіленген тәртіппен хабардар етсін.

      2. Осы Жарлық қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Президенті* | *Қ.Тоқаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК